  Виталий Пронин Тодӥ туспуктэмъя Ӵужаеным, фотоальбом учкыса, пукиськомы. Син шорам усиз военной дӥсен адями. Тодэме потӥз: кин со? Тани мар вераз ӵужае.- Пётр Маркович Судаков вордӥськиз 1925-тӥ арын 11-тӥ апреле. Пичи дырыз секытэн ортчем. 11 аресысеныз ужаны кутскем. 1942-тӥ арын 17-тӥ августэ сое фронтэ басьтӥллям. Ӵапак ар ортчыса, 17-тӥ августэ, сӧсырмем. Служить каре вылэм Ленинград дорысь Старая Русса котырын пулемётчик луыса. Йӧнамез бере нош ик фронтэ кошкем. Табере сое морфлотэ кутӥллям. Службазэ нуэм Тихоокеанской  флотын. Нош ик сӧсырмем. Таяз учыре пыдзэ вандыны туртто вылэм, но медсестразы удмурт, пе, вылэм, пересь ӵужатайме утьыны быгатэм. Собере ӵужатае япон войнае но вуэм ай. Оглом 7 ар служить карыса, 1949-тӥ арын дораз бертэм.Война бере Пётр Маркович стройкаын ужам. Кузпалыныз 2 пи но 4 ныл будэтӥллям. Ваньзы калыклы ярась будӥллям. Вормон праздникез семьяямы котьку пусйиськомы.Диана Драгомирова,       Алнаш ёросысь Тыло школаысь 5-тӥ классын дышетскись   Быгатысал ке... Мон уг яратӥськы война сярысь киноосты. Соосыз учкыса гинэ но, сюлэм висьыны кутске. Телевизор пыр али возьматъяло Сириысь но со котырысь войнаез. Адӟиськомы, кызьы кулыло пиналъёс, нылкышноос, пересьёс. Пуштытъяло улон интыоссэс. Ёрмо вулы но сиёнлы. Кыӵе жаль пото соос мыным! Быгатысал ке, вань ожмаськонъёсыз дугдытысал!Мон тупаса улон понна!Лиза Афанасьева,              Алнаш ёросысь Тыло школаысь 6-тӥ классын дышетскись Теги: БыдымВормон Быдымож  